

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 024-05/25-10/3

URBROJ: 238-10-02/25-37

Ivanić-Grad, 17. studenoga 2025.

**GRADSKO VIJEĆE GRADA IVANIĆ-GRADA**

**n/r predsjednika Gradskog vijeća g. Željka Pongraca**

**PREDMET: Prijedl****og Odluke o izradi izmjene i dopune Urbanističkog plana uređenja zone gospodarske namjene na području Ivanić-Grad i Caginec (UPU 6)**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22, 05/25), gradonačelnik Grada Ivanić-Grada utvrdio je prijedlog

**O D L U K E**

**o izradi izmjene i dopune Urbanističkog plana uređenja zone gospodarske namjene na području Ivanić-Grad i Caginec (UPU 6)**

Predlaže se predsjedniku Gradskog vijeća Grada Ivanić-Grada da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestiteljicu na sjednici Gradskog vijeća određuje se Ilijana Mišković, službenica ovlaštena za obavljanje poslova pročelnika Upravnog odjela za komunalno gospodarstvo, prostorno planiranje, gospodarstvo i poljoprivredu.

S poštovanjem,

GRADONAČELNIK:

Javor Bojan Leš, dr.vet.med.

|  |  |
| --- | --- |
| **PREDMET:** | Prijedlog Odluke o izradi izmjene i dopune Urbanističkog plana uređenja zone gospodarske namjene na području Ivanić-Grad i Caginec (UPU 6) |
| **PRAVNI TEMELJ:** | Na temelju članka 86. Zakona o prostornom uređenju (Narodne novine, broj 153/13, 65/17, 114/18, 39/19, 98/19, 67/23) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22, 05/25) |
| **STRUČNA OBRADA:** | Upravni odjel za komunalno gospodarstvo, prostorno planiranje, gospodarstvo i poljoprivredu |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

2023. godine donesen je Zakon o izmjenama i dopunama Zakona o prostornom uređenju (Narodne novine, broj 67/23) i Pravilnik o prostornim planovima (Narodne novine, broj 152/23).

Navedenim izmjenama i dopunama Zakona određeno je da će se postupak izrade i donošenja prostornog plana kroz sve faze izrade i donošenja prostornog plana voditi u elektroničkom sustavu „ePlanovi“, koji se nalazi na internet stranici informacijskog sustava prostornog uređenja Ministarstva prostornoga uređenja, graditeljstva i državne imovine ([www.ispu.mgipu.hr](http://www.ispu.mgipu.hr)).

To se odnosi i na postupak izrade i donošenja izmjene i dopune Urbanističkog plana uređenja zone gospodarske namjene na području Ivanić-Grad i Caginec (UPU 6), što je i predmetom ove Odluke, koja se Gradskom vijeću Grada Ivanić-Grada predlaže usvojiti, obzirom je riječ o izradi plana „nove generacije“.

Uz sve navedeno, ovim postupkom se predmetni urbanistički plan usklađuje i s Prostornim planom uređenja Grada Ivanić-Grada.